**RHF avd. Sogn og Fjordane**

**ÅRSMØTEREFERAT 2023**

**Årsmøtet vart halde på Skei 22. april med 26 frammøtte medlemar.**

1. **Opning.**

Leiar Bjarne Horsevik ynskte årsmøtedeltakarane velkomne .

Deretter mintest årsmøtet dei medlemane som har gått bort .

1. **Val av møteleiar, sekretær og 2 til å skriva under møteprotokollen.**

Desse vart samrøystes valde:

Møteleiar: Bjarne Horsevik

Sekretær: Vidar Lægreid

Underskriving av møteprotokollen: Eivind Bell og Jan Hårklau

1. **Godkjenning av innkalling.**

Innkalling var utsendt til medlemane i god tid på førehand.

Ingen hadde merknader her.

1. **Årsmelding for 2022.**

Årsmeldinga var utsendt til medlemane saman med innkallinga.

Møteleiar Bjarne Horsevik las gjennom den fyldige årsmeldinga og

kommenterte enkelte saker.

Når det gjeld veteranbusstreffet i Tønsberg, så har styret sendt

ei vurdering av opplegget og gjennomføringa. Her vart det peika på

det som ikkje fungerte så bra og var kritikkverdig.

Årsmeldinga vart samrøystes godkjend.

1. **Rekneskap for 2022.**

Kasserar Per Lien gjekk gjennom rekneskapen og kommenterte enkelte postar.

Sjølv om rekneskapen viser eit underskot på kr 108.040, noko som skuldast dei

store verkstadsutgiftene på TV 38387, så har avdelinga ein solid eigenkapital.

Økonomien er såleis svært god og vitnar om god drift i avdelinga.

Den framlagde reviderte rekneskapen vart samrøystes godkjend.

1. **Budsjett for 2023.**

Kasseraren gjekk også gjennom forslag til budsjett for 2023.

Det er budsjettert med driftsinntekter på ca 240.000 og driftskostnader på ca

190.000, noko som gjev eit overskot på ca kr 50 000, men kasseraren under-

streka at budsjettet er eit arbeidsverktøy og at mange av postane er usikre.

Årsmøtet vedtok at forslaget skal vera avdelinga sitt budsjett for 2023.

1. **Innkomne saker.**

Det var ingen innkomne saker til årsmøtet.

1. **Val**

Leiar i valnemnda, Kurt Magne Neset, la fram nemnda sitt forslag.

Alle vala var samrøystes og i samsvar med valnemnda sitt forslag.

Styret

Leiar: *Bjarne Horsevik* Attval for 2 år

Nestleiar: Endre Hellebust Ikkje på val

Kasserar: Per Lien Ikkje på val

Sekretær: *Vidar Lægreid* Attval for 2 år

Styremedlem: *Eivind Bell*  Attval for 2 år

Styremedlem: Arne Kjell Fimland Ikkje på val

Styremedlem: Jonfinn Alme Ikkje på val

Varamedlem: *Olav Grinde*  Attval for 1 år

Varamedlem: *Ivar Møgster* Attval for 1 år

Revisor: *Reidar Holsen* Attval for 1 år

« *Leonard Birkeland* Attval for 1 år

Valnemnd: *Kurt Magne Neset (leiar*) Attval

*Audun Hovland* Attval

*Oddmund Frøysland* Attval

**Etter årsmøtet vart det orientert om desse sakene:**

* Landstreffet på Oppdal 26.-29. mai.
* Landstreffet i Førde i 2024.

* Jubileumsboka

Vidar Lægreid

*-sekretær-*